De seneste døgn er savannen i Aalborg Zoo blevet omdannet til noget, der minder om en lille festival. I hvert fald står der telte, og lige omkring 800 mennesker har eller vil denne weekend overnatte der. De sover i deres medbragte telte og oplever stemningen i Zoo, når mørket falder på og dyrene går til ro - hvis de da ikke holdes vågne af løven der brøler. Om aftenen er der mad på bål og grill, der er forestilling på Zoofariscenen, isbjørnefodring og fortælling i elefanthuset. Aftenen slutter ved solnedgang, hvor Aalborg Zoos personale fortæller godnathistorie. Det er fjerde år, Aalborg Zoo laver den populære overnatning, der nu er udvidet fra én til to aftener. Lørdag aften var TV2Nord reporter Amalie Lindeburg med direkte fra savannen.

Opsummering:
Lige omkring 800 mennesker overnatter på savannen i Aalborg Zoo.